Document ID: 32002R1580

Komisijas Regula (EK) Nr. 1580/2002
(2002. gada 4. septembris),
ar ko otro reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret noteiktām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu [1], kurā grozījumi izdarīti ar Regulu (EK) Nr. 951/2002 [2], un jo īpaši tās 7. panta 1. punktu,
tā kā:
(1) Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
(2) 2002. gada 8. jūlijā, 26. augustā un 3. septembrī Sankciju komiteja nolēma grozīt to personu, organizāciju un grupu sarakstu, uz kurām attiecina līdzekļu un saimniecisko resursu iesaldēšanu, tādēļ I pielikums attiecīgi jāgroza.
(3) Regulā (EK) Nr. 881/2002 ieraksts Ummah Tameer E-Nau ir fizisko personu sarakstā. Tomēr Sankciju komitejas 2001. gada 24. decembra lēmums, ar ko minētais ieraksts ir pamatots, un Sankciju komitejas izdotais konsolidētais saraksts rāda, ka Ummah Tameer E-Nau ir juridiska persona, grupa vai organizācija. Tā kā Regulas (EK) Nr. 881/2002 nolūks ir īstenot tikai ANO apzīmējumus, ieraksts Ummah Tameer E-Nau jāiekļauj saraksta attiecīgajā sadaļā.
(4) Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties,
IR PIEŅĒMUSI ŠO REGULU.
1. pants
1. Pielikumā minētās personas, grupas un organizācijas iekļauj Regulas (EK) Nr. 881/2002 I pielikuma sarakstā.
2. No Regulas (EK) Nr. 881/2002 I pielikuma saraksta izslēdz šādus personu, grupu un organizāciju ierakstus:
"Ali, Abdi Abdulaziz, Drabantvägen 21, 177 50 Spånga, Sweden, dzimis 1955. gada 1. janvārī";
"Aden, Adirisak, Skäftingebacken 8, 163 67 Spånga, Sweden, dzimis 1968. gada 1. jūnijā";
"Hussein, Liban, 925, Washington Street, Dorchester, Massachussets, United States of America; 2019, Bank Street, Ontario, Ottawa, Canada.";
"Jama, Garad (arī Nor, Garad K.) (arī Wasrsame, Fartune Ahmed, 2100, Bloomington Avenue, Minneapolis, Minnesota, United States of America; dzimis 1974. gada 26. jūnijā";
"Aaran Money Wire Service, Inc., 1806, Riverside Avenue, Second Floor, Minneapolis, Minnesota, United States of America.";
"Barakat Enterprise, 1762, Huy Road, Columbus, Ohio, United States of America.";
"Global Service International, 1929, 5th Street, Suite 204, Minneapolis, Minnesota, United States of America."
3. Regulas (EK) Nr. 881/2002 I pielikumā ierakstu "Ummah Tameer E-Nau (UTN), Street 13, Wazir Akbar Khan, Kabul, Afghanistan, Pakistan" pārceļ no fizisko personu saraksta uz juridisko personu, grupu un organizāciju sarakstu.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 4. septembrī

Labels: 2
5
10
8
3
18
15